На оснивачком конгресу Комунистичке партије Србије, маја 1945. године у Београду, изабран је за члана Централног комитета, а на Петом конгресу КПЈ, јула 1948. изабран је за члана Ревизионе комисије ЦК КПЈ. Био је и члан Главног одбора ССРН Србије и председник Надзорног одбора ССРН Југославије. Више пута је биран за републичког и савезног народног посланика. Био је и члан Савета федерације.